stanford-oval/wikipedia huggingface dataset:
สัทอักษรสากล
ประวัติ

สัทอักษรสากลเมื่อเริ่มแรกพัฒนาขึ้นโดยคณะของครูสอนภาษาอังกฤษและภาษาฝรั่งเศส ซึ่งนำโดย พอล แพสซี พร้อม ๆ กับการก่อตั้งสมาคมสัทศาสตร์สากลขึ้นในกรุงปารีสเมื่อ ค.ศ. 1886 (ทั้งสมาคมและสัทอักษรสากลใช้คำย่อในภาษาอังกฤษว่า IPA เหมือนกัน) สัทอักษรสากลรุ่นแรกอย่างเป็นทางการได้รับการตีพิมพ์ใน Passy (1888) โดยคณะผู้พัฒนาใช้อักษรโรมิก (Romic alphabet) ของ เฮนรี สวีต (Sweet 1880-1881, 1971) เป็นพื้นฐาน ซึ่งอักษรโรมิกนั้นก็นำรูปแบบมาจากอักษรฟอนอไทปิก (Phonotypic Alphabet) ของ ไอแซก พิตแมน และ แอลิกแซนเดอร์ จอห์น เอลลิส อีกทีหนึ่ง (Kelly 1981)
หลังจากนั้น สัทอักษรสากลได้ผ่านการชำระปรับปรุงอีกหลายครั้ง โดยครั้งที่สำคัญที่สุดครั้งหนึ่งมีขึ้นในการประชุมของสมาคมฯ ที่คีลเมื่อ ค.ศ. 1989 การชำระครั้งล่าสุดมีขึ้นใน ค.ศ. 1993 และมีการปรับปรุงอีกครั้งใน ค.ศ. 1996
รายละเอียด

ในชุดสัทอักษรสากล ส่วนใหญ่ของสัญลักษณ์แทนหน่วยเสียงพยัญชนะที่มีรูปร่างเหมือนกับพยัญชนะในอักษรละตินนั้น จะมีค่าของเสียง (sound-value) สัมพันธ์กับเสียงของพยัญชนะเดียวกันในภาษายุโรปส่วนใหญ่ รวมทั้งภาษาอังกฤษด้วย สัญลักษณ์ในประเภทนี้ประกอบด้วย [p], [b], [t], [d], [k], [g], [m], [n], [f], [v], [s], [h], [z], [l] และ [w]
สัญลักษณ์แทนหน่วยเสียงสระที่มีรูปร่างเหมือนกับสระในอักษรละติน ซึ่งได้แก่ [a], [e], [i], [o], [u] จะมีค่าของเสียงสัมพันธ์กับสระเดียวกันในภาษาเยอรมัน สเปน หรืออิตาลี โดยประมาณ หรืออาจเทียบกับเสียงสระในภาษาไทยได้เป็น อะ, เอะ, อิ, โอะ และ อุ ตามลำดับ
สัญลักษณ์อื่น ๆ ที่เหลือในส่วนที่นำมาจากอักษรละตินนั้น เช่น  [j], [r], [c] และ [y] จะสัมพันธ์กับเสียงของตัวอักษรเดียวกันในภาษาอื่นที่ไม่ใช่ภาษาอังกฤษ เช่น [j] มีค่าของเสียงเหมือนกับ j ในภาษาเยอรมัน สแกนดิเนเวีย หรือดัตช์ หรืออาจเทียบได้กับเสียง ย ในภาษาไทย เป็นต้น ข้อสำคัญของหลักเกณฑ์การกำหนดใช้สัทอักษรสากลคือ ใช้สัญลักษณ์เพียงตัวเดียวสำหรับหน่วยเสียงแต่ละหน่วย โดยหลีกเลี่ยงการประสมอักษรอย่างเช่น sh และ th ในการเขียนภาษาอังกฤษ
อักษรหลายตัวมาจากอักษรกรีก แต่ส่วนมากจะถูกดัดแปลง ได้แก่ ⟨ɑ⟩, ⟨ꞵ⟩, ⟨ɣ⟩, ⟨ɛ⟩, ⟨ɸ⟩, ⟨ꭓ⟩, และ ⟨ʋ⟩ ซึ่งอยู่ในยูนิโคดแยกต่างหาก ยกเว้น ⟨θ⟩
อักษรที่มีตะขอด้านขวา  ⟨ʈ ɖ ɳ ɽ ʂ ʐ ɻ ɭ⟩ บอกถึงปลายลิ้นม้วน มาจากตัว r
แผนภูมิสัทอักษรสากล > พยัญชนะ (ใช้ลมปอด)

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ตำแหน่งเกิดเสียง → | ริมฝีปาก | ริมฝีปาก | ลิ้นส่วนหน้า | ลิ้นส่วนหน้า | ลิ้นส่วนหน้า | ลิ้นส่วนหน้า | ลิ้นส่วนหลัง | ลิ้นส่วนหลัง | ลิ้นส่วนหลัง | ลิ้นส่วนหลัง | โคนลิ้น | โคนลิ้น | โคนลิ้น | โคนลิ้น | (ไม่มี) | (ไม่มี) |  |
| ลักษณะการออกเสียง ↓ | ริมฝีปาก | ริมฝีปากกับฟัน | ฟัน | ปุ่มเหงือก | หลังปุ่มเหงือก | ปลายลิ้นม้วน | เพดานแข็ง | เพดานอ่อน | ลิ้นไก่ | ลิ้นไก่ | ช่องคอ | ช่องคอ | ลิ้นปิดกล่องเสียง | ลิ้นปิดกล่องเสียง | เส้นเสียง | เส้นเสียง |  |
| นาสิก |    m |    ɱ |    n |    n |    n |    ɳ |    ɲ |    ŋ |    ɴ |    ɴ |   |   |   |   |   |   |  |
| ระเบิด | p b | p̪ b̪ | t d | t d | t d | ʈ ɖ | c ɟ | k ɡ | q ɢ | q ɢ |   |   | ʡ | ʡ | ʔ |   |  |
| เสียดแทรก | ɸ β | f v | θ ð | s z | ʃ ʒ | ʂ ʐ | ç ʝ | x ɣ | χ | ʁ | ħ | ʕ | ʜ | ʢ | h ɦ | h ɦ |  |
| เปิด |    β̞ |    ʋ |    ɹ |    ɹ |    ɹ |    ɻ |    j |    ɰ |   | ʁ |   | ʕ |   | ʢ | h ɦ | h ɦ |  |
| รัว |    ʙ |  |    r |    r |    r |    * |  |  |    ʀ |    ʀ |  |  |    * |    * |   |   |  |
| ลิ้นกระทบหรือลิ้นสะบัด |    ̟ (ѵ̟) |     (ѵ) |    ɾ |    ɾ |    ɾ |    ɽ |   |  |   |   |   |   |    * |    * |   |   |  |
| เสียดแทรกข้างลิ้น |  |  | ɬ ɮ | ɬ ɮ | ɬ ɮ | *    | *    | *    |   |   |   |   |   |   |   |   |   |
| เปิดข้างลิ้น |  |  |    l |    l |    l |    ɭ |    ʎ |    ʟ |   |   |  |  |  |  |  |  |  |
| สะบัดข้างลิ้น |   |   |    ɺ |    ɺ |    ɺ |    * |    * |    * |   |   |   |   |   |   |   |   |   |
ในแถวที่มีสัญลักษณ์ปรากฏคู่กัน (อ็อบสตรูอันต์) ตัวซ้ายมือจะแทนเสียงอโฆษะหรือเสียงไม่ก้อง และตัวขวามือจะแทนเสียงโฆษะหรือเสียงก้อง (ยกเว้น [ɦ] ซึ่งเป็นเสียงพูดลมแทรก) อย่างไรก็ตาม เสียง [ʔ] ไม่สามารถก้องได้ และการออกเสียง [ʡ] ยังกำกวม ส่วนในแถวอื่น ๆ (ซอนอรันต์) สัญลักษณ์ที่อยู่เดี่ยว ๆ ก็จะแทนเสียงโฆษะเช่นกัน
ช่องที่มีเครื่องหมายดอกจันหมายถึงเสียงนั้น (ยัง) ไม่มีสัญลักษณ์สัทอักษรสากลอย่างเป็นทางการ
ช่องสีเทาแสดงว่าการออกเสียงเช่นนั้นไม่สามารถกระทำได้
สัญลักษณ์ [ʁ, ʕ, ʢ] แทนทั้งเสียงเสียดแทรกโฆษะและเสียงเปิดโฆษะ
[h] และ [ɦ] ไม่ใช่เสียงเส้นเสียง เสียงเสียดแทรก หรือเสียงเปิดอย่างแท้จริง แต่เป็นการเปล่งเสียงพูด (phonation) มากกว่า
แผนภูมิสัทอักษรสากล > พยัญชนะ (ไม่ใช้ลมปอด)

| เสียงเดาะ | เสียงเดาะ | กักเส้นเสียงลมเข้า | กักเส้นเสียงลมเข้า | กักเส้นเสียงลมออก | กักเส้นเสียงลมออก |
| --- | --- | --- | --- | --- | --- |
| ʘ | ริมฝีปาก | ɓ | ริมฝีปาก | ʼ | ตัวอย่าง: |
| ǀ | ฟัน | ɗ | ฟัน/ปุ่มเหงือก | pʼ | ริมฝีปาก |
| ǃ | (หลัง)ปุ่มเหงือก | ʄ | เพดานแข็ง | tʼ | ฟัน/ปุ่มเหงือก |
| ǂ | เพดานแข็ง | ɠ | เพดานอ่อน | kʼ | เพดานอ่อน |
| ǁ | ปุ่มเหงือก เปิดข้างลิ้น | ʛ | ลิ้นไก่ | sʼ | เสียงแทรก ที่ปุ่มเหงือก |
แผนภูมิสัทอักษรสากล > สระ

|  | หน้า |  | กลาง |  | หลัง |
| --- | --- | --- | --- | --- | --- |
| ปิด | i y |  | ɨ ʉ |  | ɯ u |
|  |  | ɪ ʏ |  | -  ʊ |  |
| กึ่งปิด | e ø |  | ɘ ɵ |  | ɤ o |
|  | e̞ ø̞ |  | ə |  | ɤ̞ o̞ |
| กึ่งเปิด | ɛ œ |  | ɜ ɞ |  | ʌ ɔ |
|  | æ |  | ɐ |  |  |
| เปิด | a ɶ |  | ä - |  | ɑ ɒ |
ในตำแหน่งที่มีสัทธอักษรสองตัว อักษรทางขวาเป็นสระปากห่อ
|  | ริมฝีปาก> เพดานอ่อน | ริมฝีปาก> เพดานแข็ง | ปุ่มเหงือก> เพดานแข็ง | ลิ้นปิดกล่องเสียง |
| --- | --- | --- | --- | --- |
| เสียดแทรก | ʍ |  | ɕ   ʑ | ʜ  ʢ |
| เปิด |  w | ก้อง: ɥ |  | กัก: ʡ |
| ʃ กับ x พร้อมกัน: ɧ | ʃ กับ x พร้อมกัน: ɧ | ʃ กับ x พร้อมกัน: ɧ | กระดกลิ้นแบบก้องเปิดข้างลิ้น: ɺ | กระดกลิ้นแบบก้องเปิดข้างลิ้น: ɺ |
หากจำเป็น สามารถบรรยายเสียงกักเสียดแทรกและเสียงร่วมฐานกรณ์ได้โดยการเขียนเส้นโยงระหว่างอักษรทั้งสองตัว t͜s k͡p
เครื่องหมายเสริม

| ความเป็นพยางค์ในตัว |
| --- | --- | --- | --- | --- | --- |
| ◌̩ | ɹ̩ n̩ | เป็นพยางค์ | ◌̯ | ɪ̯ ʊ̯ | ไม่เป็นพยางค์ |
| ◌̍ | ɻ̍ ŋ̍ | เป็นพยางค์ | ◌̑ | y̑ | ไม่เป็นพยางค์ |
การปล่อยเสียง
| ◌ʰ | tʰ | เสียงพ่นลม | ◌̚ | p̚ | ปล่อยโดยไร้เสียง |
| ◌ⁿ | dⁿ | ปล่อยทางจมูก | ◌ˡ | dˡ | ปล่อยทางข้างลิ้น |
การออกเสียงก้อง
| ◌̥ | n̥ d̥ | เสียงไม่ก้อง | ◌̬ | s̬ t̬ | เสียงก้อง |
| ◌̊ | ɻ̊ ŋ̊ | เสียงไม่ก้อง | ◌̬ | s̬ t̬ | เสียงก้อง |
| ◌̤ | b̤ a̤ | เสียงก้องต่ำทุ้ม | ◌̰ | b̰ a̰ | เสียงก้องเครียด |
ตำแหน่งลิ้น
| ◌̪ | t̪ d̪ | สัมผัสฟัน | ◌̼ | t̼ d̼ | เสียงลิ้นกับริมฝีปากบน |
| ◌͆ | ɮ͆ | สัมผัสฟัน | ◌̼ | t̼ d̼ | เสียงลิ้นกับริมฝีปากบน |
| ◌̺ | t̺ d̺ | สัมผัสด้วยสุดปลายลิ้น | ◌̻ | t̻ d̻ | สัมผัสด้วยปลายลิ้น |
| ◌̟ | u̟ t̟ | ค่อนไปข้างหน้า | ◌̠ | i̠ t̠ | ค่อนไปข้างหลัง |
| ◌˖ | ɡ˖ | ค่อนไปข้างหน้า | ◌˗ | y˗ ŋ˗ | ค่อนไปข้างหลัง |
| ◌̈ | ë ä | ค่อนไปตรงกลาง | ◌̽ | e̽ ɯ̽ | ค่อนไปที่ศูนย์กลาง |
| ◌̝ | e̝ r̝ | สูงกว่าปกติ | ◌̞ | e̞ β̞ | ต่ำกว่าปกติ |
| ◌˔ | ɭ˔ | สูงกว่าปกติ | ◌˕ | y˕ ɣ˕ | ต่ำกว่าปกติ |
การออกเสียงร่วม
| ◌̹ | ɔ̹ x̹ | ห่อปากมากกว่า | ◌̜ | ɔ̜ xʷ̜ | ห่อปากน้อยกว่า |
| ◌͗ | y͗ χ͗ | ห่อปากมากกว่า | ◌͑ | y͑ χ͑ʷ | ห่อปากน้อยกว่า |
| ◌ʷ | tʷ dʷ | ฐานกรณ์ร่วมที่ริมฝีปาก | ◌ʲ | tʲ dʲ | ฐานกรณ์ร่วมที่เพดานแข็ง |
| ◌ˠ | tˠ dˠ | ฐานกรณ์ร่วมที่เพดานอ่อน | ◌̴ | ɫ ᵶ | ฐานกรณ์ร่วมที่ เพดานอ่อนหรือช่องคอ |
| ◌ˤ | tˤ aˤ | ฐานกรณ์ร่วมที่ช่องคอ | ◌̴ | ɫ ᵶ | ฐานกรณ์ร่วมที่ เพดานอ่อนหรือช่องคอ |
| ◌̘ | e̘ o̘ | ยื่นโคนลิ้น | ◌̙ | e̙ o̙ | หดโคนลิ้น |
| ◌̃ | ẽ z̃ | นาสิก | ◌˞ | ɚ ɝ | ปลายลิ้นม้วนกลับ |
เครื่องหมายเสริม > เสียงวรรณยุกต์

| ระดับคงที่ | ระดับคงที่ | ระดับคงที่ | เปลี่ยนระดับ | เปลี่ยนระดับ | เปลี่ยนระดับ |
| --- | --- | --- | --- | --- | --- |
| e̋ | ˥ | สูง | ě | ˩˥ | ขึ้น |
| é | ˦ | ค่อนข้างสูง | ê | ˥˩ | ลง |
| ē | ˧ | กลาง | ᷄e | ˧˥ | ขึ้นจากระดับสูง |
| è | ˨ | ค่อนข้างต่ำ | ᷅e | ˩˧ | ขึ้นจากระดับต่ำ |
| ȅ | ˩ | ต่ำ | ᷈e | ˧˦˨ | ขึ้นแล้วลง |
| ꜜ | ꜜ | ลดระดับ | ↗ | ↗ | ทำนองเสียงขึ้น |
| ꜛ | ꜛ | ยกระดับ | ↘ | ↘ | ทำนองเสียงลง |
สัญลักษณ์ระบุลักษณะการออกเสียง

| --- | --- |
ˈ: เสียงเน้นหลัก
ˌ: เสียงเน้นรอง
ː: เสียงยาว
ˑ: เสียงกึ่งยาว
˘: เสียงสั้นพิเศษ
.: แยกพยางค์ของเสียง
|: กลุ่มย่อย (foot)
‖: กลุ่มหลัก (intonation)
‿: เสียงต่อเนื่อง
วงเล็บเหลี่ยมและทับ

การอธิบายถึงสัทอักษรสากล ใช้เครื่องหมายปิดหน้าหลังสองรูปแบบได้แก่
[วงเล็บเหลี่ยม] ใช้สำหรับแสดงรายละเอียดการออกเสียงเชิงสัทศาสตร์ และอาจรวมถึงรายละเอียดที่อาจไม่สามารถใช้จำแนกคำในภาษาที่กำลังทับศัพท์ ซึ่งผู้เขียนก็ยังคงต้องการแสดงรายละเอียดเช่นนั้น
/ทับ/ ใช้สำหรับกำกับหน่วยเสียง ซึ่งแตกต่างกันเป็นเอกเทศในภาษานั้น โดยไม่มีรายละเอียดที่ไม่เกี่ยวข้องใด ๆ
ตัวอย่างเช่น หน่วยเสียง /p/ ในคำว่า pin และ spin ของภาษาอังกฤษ โดยแท้จริงออกเสียงแตกต่างกันเล็กน้อย ความแตกต่างนี้ไม่มีนัยสำคัญในภาษาอังกฤษ (แต่ก็อาจมีนัยสำคัญในภาษาอื่น) ดังนั้นการอธิบายการออกเสียงเชิงหน่วยเสียงจึงเป็น /pɪn/ และ /spɪn/ ซึ่งแสดงด้วยหน่วยเสียง /p/ เหมือนกัน อย่างไรก็ดี เพื่อให้เห็นความแตกต่างดังกล่าว (เสียงแปรต่าง ๆ ของ /p/) สามารถอธิบายเชิงสัทศาสตร์ได้เป็น [pʰɪn] และ [spɪn]
ตำแหน่งลิ้นในการออกเสียงสระ
โรงเรียนเบญจมราชานุสรณ์

| โรงเรียนเบญจมราชานุสรณ์> ที่ตั้ง |
| --- | --- |

เลขที่ 1 ถนนประชานิเวศน์ 3 ตำบลท่าทราย อำเภอเมืองนนทบุรี จังหวัดนนทบุรี 11000
พิกัด: 13°52′50.1″N 100°31′52.1″E﻿ / ﻿13.880583°N 100.531139°E﻿ / 13.880583; 100.531139
ข้อมูล
ชื่อเดิม: โรงเรียนเบญจมราชาลัย 2
ประเภท: โรงเรียนรัฐบาล
คติพจน์:  • เรียนเด่น เล่นดี มีคุณธรรม ถือความสัตย์  • อชฺเชว กิจฺจมาตปฺปํ (ควรรีบทำความเพียรในวันนี้)
สถาปนา: 4 เมษายน พ.ศ. 2521 (46 ปี)
ผู้ก่อตั้ง:  • บุญเลื่อน เครือตราชู  • สุวรรณ จันทร์สม
เขตการศึกษา: เขตพื้นที่การศึกษามัธยมศึกษานนทบุรี
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1012230151
ผู้อำนวยการโรงเรียน: นันทนา ชมชื่น
ระดับปีที่จัดการศึกษา: มัธยมศึกษาปีที่ 1–6
เพศ: สหศึกษา
ภาษาที่ใช้เป็นสื่อการสอน: ไทย อังกฤษ
สี:   เลือดหมู   ขาว
เพลง: "มาร์ช​เบญจมราชานุสรณ์"
ดอกไม้: เฟื่องฟ้า
เว็บไซต์: www.benjamarachanusorn.ac.th
โรงเรียนเบญจมราชานุสรณ์ เป็นโรงเรียนมัธยมศึกษาแบบสหศึกษาขนาดใหญ่ สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งจากความสำนึกในพระบาทสมเด็จพระจุลจอมเกล้าเจ้าอยู่หัวใน พ.ศ. 2521 ในระยะแรกได้แยกตัวมาจากโรงเรียนเบญจมราชาลัยซึ่งเป็นโรงเรียนสตรีล้วน โดยใช้ชื่อว่า โรงเรียนเบญจมราชาลัย 2
ในปัจจุบันโรงเรียนเบญจมราชานุสรณ์ตั้งในท้องที่ตำบลท่าทราย อำเภอเมืองนนทบุรี จังหวัดนนทบุรี บนเนื้อที่จำนวน 20 ไร่ 3 งาน 91 ตารางวา มีอาคาร 8 หลัง เปิดสอนในช่วงชั้นการศึกษาที่ 3 และ 4 ระดับมัธยมศึกษาตอนต้น 37 ห้อง (แบ่งเป็นห้องเรียน English Program, โครงการความสามารถพิเศษวิทยาศาสตร์–คณิตศาสตร์ มัธยมศึกษาตอนต้น และห้องเรียนทั่วไป) และระดับมัธยมศึกษาตอนปลาย 33 ห้อง แบ่งเป็นแผนการเรียนดังนี้ ห้องเรียนทางวิทยาศาสตร์และคณิตศาสตร์ จำนวน 3 ห้อง (แบ่งเป็นวิทยาศาสตร์–คณิตศาสตร์ โครงการพิเศษ 1 ห้อง วิทยาศาสตร์–คณิตศาสตร์ทั่วไป 2 ห้อง) ห้องเรียนศิลปศาสตร์-คณิตศาสตร์ 1 ห้อง, ห้องเรียนส่งเสริมทักษะอาชีพ 1 ห้อง, ห้องเรียนศิลปศาสตร์–ภาษาศาสตร์ (แบ่งเป็นวิชาเอกภาษาฝรั่งเศส 1 ห้อง, ภาษาญี่ปุ่น 1 ห้อง และภาษาจีน 1 ห้อง) ห้องเรียนคณิตศาสตร์–คอมพิวเตอร์ 2 ห้อง ( แบ่งเป็นห้องเรียนเทคโนโลยีซอฟต์แวร์และหุ่นยนต์ 1 ห้อง, ห้องเรียนเทคโนโลยีดิจิทัลมีเดียและภาพยนตร์ 1 ห้อง ) ห้องเรียนสื่อสารมวลชนและสังคมศาตร์ 1 ห้อง ( ห้องเรียนรวมกับห้องเรียนศิลปศาสตร์-ภาษาศาสตร์ เอกวิชาภาษาฝรั่งเศส ) และห้องเรียนทั่วไป-พลศึกษา 1 ห้องรวมทั้งสิ้น 67 ห้องเรียน (ไม่รวมห้องเรียนรวม) มีนักเรียนประมาณ 3,500 คน (ข้อมูลปีการศึกษา 2554)
อาคารและสถานที่ทั้งหมด

อาคารประชาสัมพันธ์
องค์พระ
อนุสาวรีย์รัชกาลที่ 5
สนามฟุตบอลใหญ่
บ้านพักนักการ
ศาลาเฉลิมพระเกียรติ 80 พรรษา
พิพิธภัณฑ์โรงเรียนเบญจมราชานุสรณ์
อาคารเบญจฉัตร (ตึก 1, ตึกภาษา) อาคาร 4 ชั้น
ชั้น 1 : ห้องอำนวยการ, ห้องผู้อำนวยการ, ห้องวิชาการ
ชั้น 2 : ห้องพักครูภาษาต่างประเทศ, ห้องปฏิบัติการทางภาษา, ห้องเรียน
ชั้น 3 : ห้องศูนย์ภาษาต่างประเทศ, ห้องศูนย์ฝรั่งเศส, ห้องเรียนนักเรียนโครงการพิเศษวิทยาศาสตร์–คณิตศาสตร์ มัธยมศึกษาตอนปลาย
ชั้น 4 : ห้องเรียน
หลังอาคาร : ลานจอดรถ
อาคารราชาฉัตร (ตึก 2, ลานว่าง) อาคาร 4 ชั้น
ชั้น 1 : ลานอเนกประสงค์ใต้อาคาร, ห้องแผนงาน, ร้านถ่ายเอกสาร
ชั้น 2 : ศูนย์แนะแนว, ห้องพักครูสังคมศึกษา, ห้องพระพุทธศาสนา, ห้องเรียน
ชั้น 3 : ห้องเรียน
ชั้น 4 : ห้องเรียนนักเรียนโครงการพิเศษวิทยาศาสตร์–คณิตศาสตร์ มัธยมศึกษาตอนต้น, ห้องเรียน
หลังอาคาร : สนามฟุตบอลเล็ก (สนามเน็ตบอล), สนามบาสเกตบอลเล็ก
อาคารจุลฉัตร (ตึกหอประชุม) อาคาร 2 ชั้น
ชั้น 1 : ห้องกิจการนักเรียน, ห้องเครือข่ายกิจการนักเรียน, ห้องพยาบาล, ร้านค้าสวัสดิการ
ชั้น 2 : หอประชุม
อาคารจอมฉัตร อาคาร 1 ชั้น
โรงอาหาร
อาคารเกล้าฉัตร (ตึกคหกรรม) อาคาร 3 ชั้น
ชั้น 1 : ห้องเรียนทำอาหาร, ห้องเรียนเย็บปักถักร้อย
ชั้น 2 : ห้องเรียนหลังอาคาร: แปลงเกษตร
อาคารนพฉัตร "60 พรรษา" (ตึก 6, ตึกคอมพิวเตอร์) อาคาร 4 ชั้น
ชั้น 1 : ห้องสมุด, ห้องอินเทอร์เน็ต, ห้องโสตศึกษา 1
ชั้น 2 : ห้องเรียน, ห้องศิลปะ, ห้องพักครูศิลปะ
ชั้น 3 : ห้องเรียน, ห้องพักครูภาษาต่างประเทศ
ชั้น 4 : ห้องคอมพิวเตอร์, ห้องควบคุมระบบสารสนเทศ, ห้องพักครูเทคโนโลยีสารสนเทศ
อาคารปิยฉัตร (ตึก 7)
หลังอาคาร : เรือนเพาะชำต้นไม้
ชั้น 1 : โรงพลศึกษาเล็ก (สำหรับนักเรียนชั้นมัธยมศึกษาปีที่ 1), ห้องเรียนเกษตร, ห้องเรียนงานช่าง, ห้องศูนย์ภาษาจีน, ศูนย์กองร้อยพิเศษ ลูกเสือ เนตรนารี ยุวกาชาด
ชั้น 2 : ห้องเรียน, ห้องพักครูดนตรี–นาฏศิลป์, ห้องนาฏศิลป์ 1–2, ห้องดนตรีไทย, ห้องดนตรีสากล, ห้องโยธวาธิต, ห้องศูนย์ดนตรี
ชั้น 3 : ห้องโสตศึกษา 2, โรงพลศึกษา (สนามบาสเกตบอล, วอลเลย์บอล, แบดมินตัน)
อาคารกาญจนฉัตร (ตึกวิทย์, ตึก 8) อาคารเรียน 8 ชั้น
ชั้น 1 : ห้องเรียน
ชั้น 2 : ห้องศูนย์คณิตศาสตร์–วิทยาศาสตร์, ห้องพักครู
ชั้น 3 : ห้องพักครู, ห้องเรียน
ชั้น 4 : ห้องปฏิบัติการทางฟิสิกส์, ห้องปฏิบัติการทางชีววิทยา, ห้องปฏิบัติการทางเคมี, ห้องเรียน, ห้องพักครูฟิสิกส์, ระเบียงด้านนอก, สวนต้นไม้, บ่อปลาเล็ก
ชั้น 5–8 : ห้องเรียน
หลักสูตรที่เปิดสอน > ระดับชั้นมัธยมศึกษาตอนต้น

โครงการห้องเรียนพิเศษ
โครงการส่งเสริมความสามารถพิเศษวิทยาศาสตร์และคณิตศาสตร์ (Science and Mathematics Gifted Program ; SMGP) ระดับชั้นละ 1 ห้อง (36 คน)
โครงการห้องเรียนปกติ
ห้องเรียนปกติ ระดับชั้นละ 11 ห้อง (440 คน)
หลักสูตรที่เปิดสอน > ระดับชั้นมัธยมศึกษาตอนปลาย

โครงการห้องเรียนพิเศษ
โครงการส่งเสริมความสามารถพิเศษวิทยาศาสตร์และคณิตศาสตร์ (Science and Mathematics Gifted Program ; SMGP) ระดับชั้นละ 1 ห้อง (36 คน)
โครงการห้องเรียนปกติ
แผนการเรียนวิทยาศาสตร์ – คณิตศาสตร์ ระดับชั้นละ 2 ห้อง (80 คน)
แผนการเรียนคณิตศาสตร์ – ภาษาอังกฤษ ระดับชั้นละ 2 ห้อง (80 คน)
แผนการเรียนคณิตศาสตร์ – คอมพิวเตอร์ ระดับชั้นละ 1 ห้อง (40 คน)
แผนการเรียนภาษาอังกฤษ – ภาษาฝรั่งเศส ระดับชั้นละ 1 ห้อง (40 คน)
แผนการเรียนภาษาอังกฤษ – ภาษาญี่ปุ่น ระดับชั้นละ 1 ห้อง (40 คน)
แผนการเรียนภาษาอังกฤษ – ภาษาจีน ระดับชั้นละ 1 ห้อง (40 คน)
แผนการเรียนภาษาอังกฤษ – พลศึกษา ระดับชั้นละ 1 ห้อง (40 คน)
รางวัลที่ได้รับ

โล่โรงเรียนพระราชทานระดับจังหวัด ปีการศึกษา 2546
ได้รับเกียรติบัตรชมเชยโรงเรียนรางวัลพระราชทานระดับเขตตรวจราชการที่ 1 ปีการศึกษา 2546
ได้รับเกียรติบัตรจากสำนักคณะกรรมการการศึกษาขั้นพื้นฐานเป็นโรงเรียนที่สามารถดำเนินการป้องกันและแก้ไขปัญหายาเสพติดได้อย่างมีประสิทธิภาพ
ได้รับโล่และเกียรติบัตรรางวัลดีเด่นจากกระทรวงศึกษาธิการ การจัดกิจกรรมของสถานศึกษา "รักการอ่าน ลานสู่ฝัน" ในปีแห่งการส่งเสริมการอ่านและการเรียนรู้ 2546 เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในมงคลวโรกาสทรงเจริญพระชนมายุ 48 พรรษา
ได้รับเลือกเป็นประธานศูนย์เครือข่ายโรงเรียนเขตพื้นที่การศึกษานนทบุรีเขต 1 เครือข่ายที่ 3 "สหศึกษาสามัคคี"
ได้รับการรับรองเป็นโรงเรียนที่มีการจัดการเรียนการสอนได้มาตรฐานการศึกษาระดับมัธยมศึกษาจากสำนักงานรับรองมาตรฐานและประเมินคุณภาพการศึกษา (องค์กรศึกษา)
โรงเรียนเข้าสู่โรงเรียนประเภทที่ 1 ของสำนักงานคณะกรรมการการศึกษาขั้นพื้นฐานเป็นโรงเรียนผู้นำการเปลี่ยนแปลงเพื่อรองรับการกระจายอำนาจ
ผลการทดสอบทางการศึกษาระดับชาติขั้นพื้นฐาน (O-NET) ประจำปีการศึกษา 2550 ของนักเรียนช่วงชั้นที่ 4 (ม.6) โรงเรียนเบญจมราชานุสรณ์ ได้คะแนนเฉลี่ยรวม 8 รายวิชาหลักเป็นลำดับที่ 2 ของเขตพื้นที่การศึกษานนทบุรีเขต 1 และได้คะแนนเฉลี่ยสูงสุดเป็นลำดับที่ 1 ของประเทศในรายวิชาการงานอาชีพและด้าน เทคโนโลยี ซึ่งมีเพียงโรงเรียนเดียวเท่านั้น
ส่วนในระดับช่วงชั้นที่ 3 (ม.3)ได้คะแนนเฉลี่ยในการประเมินผลสัมฤทธิ์ทางการเรียนระดับชาติ (N.T.) เป็นลำดับที่ 4 ของเขตพื้นที่การศึกษานนทบุรีเขต 1 ครูในแต่ละกลุ่มสาระการเรียนรู้ได้รับการเลือกให้เป็นครูที่มีผลงานวัตกรรมดีเด่นระดับจังหวัดในโครงการพัฒนาผู้นำการเปลี่ยนแปลงเพื่อรองรับการกระจายอำนาย (Best Practice) จำนวน 5 คน
ได้รับการคัดเลือกให้เป็นโรงเรียนดีเด่นระดับจังหวัดนนทบุรีที่มีการพัฒนาระบบบริหารงานทางการศึกษาและการเรียนการสอนที่มีประสิทธิภาพบนเครือข่ายคอมพิวเตอร์ด้วยระบบโปรแกรม School ICT ได้รับการคัดเลือกให้เป็นโรงเรียนที่มีการบริหารจัดการด้านระบบการประกันคุณภาพดีเด่นระดับพื้นการศึกษานนทบุรี เขต 1
ได้รับรางวัลชมเชยการส่งเสริมคุณภาพสิ่งแวดล้อมของโรงเรียนระดับมัธยมศึกษา จังหวัดนนทบุรี ได้รับรางวัลชมเชยการประกวดธนาคารขยะรีไซเคิลในโรงเรียน ตามโครงการประกวดธนาคารขยะรีไซเคิล จังหวัดนนทบุรี
กีฬาสร้างชื่อ > วอลเลย์บอล

ในช่วง พ.ศ. 2530–2540 ในวงการกีฬาวอลเลย์บอลระดับประเทศ ฉายา "ยอดลูกยางขาสั้น" เป็นเจ้าวอลเลย์บอลนักเรียนชายในยุคนั้นเป็นที่รู้จักไปทั่ว นั่นคือชื่อของทีมโรงเรียนเบญจมราขานุสรณ์ถือเป็นทีมระดับแนวหน้า ติดหนังสือพิมพ์หน้ากีฬาในหลายฉบับ และได้สร้างผลงานภายใต้การคุมทีมของอาจารย์ประพนธ์ หลีสิน ผู้ฝึกสอนใหญ่ของทีมวอลเลย์บอลโรงเรียน
และได้สร้างนักกีฬาทีมชาติระดับประเทศและผู้เล่นสำคัญในแต่ละสโมสรไว้มากมาย
กีฬาสร้างชื่อ > บาสเกตบอล

โรงเรียนเบญจมราชานุสรณ์มีผลงานเป็นที่ประจักษ์ในการแข่งขันกว่า 10 ปีต่อเนื่องในรายรายการ ไม่ว่าจะเป็น
เริ่มพัฒนาทีมบาสเกตบอลรุ่น 12, 14, 16, 18 ปี ในระดับจังหวัดตั้งแต่ พ.ศ. 2542
ตั้งแต่ พ.ศ. 2545 ได้เข้าร่วมการแข่งขัน Basketball Sponsor Thailand Championship, กีฬาบาสเกตบอล นักเรียนนักศึกษาแห่งชาติ
พ.ศ. 2552 ได้รางวัลรองชนะเลิศ กีฬาเยาวชนแห่งชาติครั้งที่ 25 "กาญจนบุรีเกมส์"
พ.ศ. 2553 ได้รางวัลชนะเลิศ กีฬานักเรียนนักศึกษาแห่งชาติ ครั้งที่ 32 "เมืองเพชรเกมส์"
พ.ศ. 2554 ได้รางวัลรองชนะเลิศ กีฬาเยาวชนแห่งชาติครั้งที่ 27 "อุตรดิตถ์เกมส์"
ได้รางวัลชนะเลิศการแข่งขัน เคมบริดจ์คัปดิเอเชียน-แปซิฟิกรีจันไฮสกูลบาสเกตบอลอินวิเทชันทัวร์นาเมนต์ (Cambridge Cup the Asian-Pacific Region High School Basketball lnvitational Tournament) ณ เมืองชิงเต่า ประเทศจีน
ได้รางวัลรองชนะเลิศ เดอะล็อบสเตอร์คัพอินเตอร์แนชนัลไฮสกูลบาสเกตบอลทัวร์นาเมนต์ (The Lobster Cup International High School Basketball Tournament) ณ เมืองซูอี๋ ประเทศจีน
พ.ศ. 2555 ได้รางวัลรองชนะเลิศ กีฬาเยาวชนแห่งชาติครั้งที่ 28 "ภูเก็ตเกมส์"
พ.ศ. 2556 ได้รับรางวัลชนะเลิศ กีฬาเยาวชนแห่งชาติ ครั้งที่ 29 "มหาสารคามเกมส์"
ได้รับรางวัลชนะเลิศ บาสเกตบอล กีฬาเยาวชนแห่งชาติ ครั้งที่ 30 "ศรีสะเกษเกมส์"
ได้รองชนะเลิศกีฬานักเรียนนักศึกษาแห่งชาติ ครั้งที่ 35 "เมืองมะขามหวานเกมส์"
พ.ศ. 2557 ได้รางวัลชนะเลิศ กีฬานักเรียนนักศึกษาแห่งชาติ ครั้งที่ 36 "เชียงรายเกมส์"
ได้รองชนะเลิศอันดับสอง กีฬาเยาวชนแห่งชาติครั้งที่ 28 "จันทบุรีเกมส์"
ถือเป็นความภาคภูมิใจแก่ทีมบาสเกตบอลโรงเรียนเบญจมราชานุสรณ์ที่ได้สร้างนักกีฬาซึ่งก็คือนักเรียนของโรงเรียนได้ติดเยาวชทีมชาติหลายคน และได้เข้าศึกษาต่อในระดับมหาวิทยาลัยอย่างมีคุณค่า
เกร็ดความรู้เกี่ยวกับโรงเรียน

แต่เดิมโรงเรียนเบญจมราชานุสรณ์มีเสื้อพละ เพียงสีเดียวคือ สีเลือดหมู-ขาว ซึ่งเป็นสีประจำโรงเรียน ต่อมาในปี พ.ศ. 2553 โดยนโยบายของผู้บริหารได้ต้องการเน้น ความเป็นหมู่คณะสีของนักเรียนกันมากขึ้นจึงได้กำหนดให้ทุกวันศุกร์ นักเรียนจะต้องใส่เสื้อสี ประจำคณะที่นักเรียนแต่ละคนสังกัดมา ซึ่งทำให้คนภายนอกเข้าใจว่าคือ เสื้อพละซึ่งแท้จริงแล้วคือ "เสื้อสีประจำคณะ" มิใช่ เสื้อพละแต่อย่างใด
อาคารกาญจนฉัตร มีอีกชื่อหนึ่งว่า "ตึกสลิ่ม" เนื่องจากการทาสี และ กระเบื้องที่ปูบนตึกแต่ละชั้นนั้นมีสีแตกต่างกันมาก สลับไปมาจนนักเรียนพากันเรียกว่า ตึกสลิ่ม ซึ่งคำว่า "สลิ่ม" นั้นเป็นคำนิยมในยุคนั้นซึ่งหมายถึงกลุ่มชุมนุมการเมืองที่ใส่เสื้อหลากสีนั้นเอง
รายชื่ออาจารย์ใหญ่และผู้อำนวยการ

| ลำดับ | รายชื่อ | ตำแหน่ง | ระยะเวลาดำรงตำแหน่ง |
| --- | --- | --- | --- |
|  | คุณหญิงบุญเลื่อน เครือตราชู | ผู้ก่อตั้งโรงเรียน |  |
| 1 | นางสาวปนปรุง ฐีระเวช | อาจารย์ใหญ่ | พ.ศ. 2521 |
| 2 | นางสาวสมภาพ คมสัน | อาจารย์ใหญ่, ผู้อำนวยการ | พ.ศ. 2521–2527 |
| 3 | นางสาวคนึง ไทยประสิทธิ์ | ผู้อำนวยการ | พ.ศ. 2527–2532 |
| 4 | นายธานี สมบูรณ์บูรณะ | ผู้อำนวยการ | พ.ศ. 2532–2536 |
| 5 | นายแสวง เอี่ยมองค์ | ผู้อำนวยการ | พ.ศ. 2536–2539 |
| 6 | นายอำนวย ศรีชัย | ผู้อำนวยการ | พ.ศ. 2539–2542 |
| 7 | นายสุวรรณ เค้าฝาย | ผู้อำนวยการ | พ.ศ. 2542–2546 |
| 8 | นางวิไลพร ศุภวณิช | ผู้อำนวยการ | พ.ศ. 2546–2547 |
| 9 | นายกรีฑา ฤทธาภัย | ผู้อำนวยการ | พ.ศ. 2547–2550 |
| 10 | นายวินัย นุ่นพันธ์ | ผู้อำนวยการ | พ.ศ. 2550–2553 |
| 11 | นายศิริวัฒน์ อาจองค์ | ผู้อำนวยการ | พ.ศ. 2553–2554 |
| 12 | นายอธิชาติ สวัสดี | ผู้อำนวยการ | พ.ศ. 2554–2556 |
| 13 | นายชัยชนะ ใจแก้ว | ผู้อำนวยการ | พ.ศ. 2556–2557 |
| 14 | นายสนอง ตรงเที่ยง | ผู้อำนวยการ | พ.ศ. 2557–2559 |
| 15 | นายประพันธ์ สุเนตรวรกุล | ผู้อำนวยการ | พ.ศ. 2559–2562 |
| 16 | นายชลัท ทิพย์ลมัย | ผู้อำนวยการ | พ.ศ. 2562–2564 |
| 17 | นางนันทนา ชมชื่น | ผู้อำนวยการ | พ.ศ. 2564– ปัจจุบัน |
ศิษย์เก่าที่มีชื่อเสียง

จิตติกาญจน์ เทียมสุรกานต์ นักกีฬาคาราเต้-โดทีมชาติไทย
ทัศนาวลัย จักรพงษ์ ดารา นักแสดง นักธุรกิจ
น้ำทิพย์ จงรัชตวิบูลย์ นักร้อง ดารานักแสดง นางแบบ
ไอริณ ศรีแกล้ว ดารา นักแสดง นางแบบ พิธีกร
ธัญนันท์ มหาพิรุณ นักร้อง
ธนกฤต พานิชวิทย์ นักร้อง นักแสดง
รวิฌา ทังสุบุตร นักข่าวช่อง TNN
วรินทร รัตนสรรค์ ดารา นักแสดง
เบญชพล อ่ำอนันต์ ดารา นักแสดง
แหล่งข้อมูลอื่น

เว็บไซต์โรงเรียนเบญจมราชานุสรณ์
สมาคมศิษย์เก่าโรงเรียนเบญจมราชานุสรณ์
โรงเรียนเบญจมราชานุสรณ์ ที่เฟซบุ๊ก
ข้อมูลพื้นฐานโรงเรียนเบญจมราชานุสรณ์ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
อภิชาติ คงสวัสดิ์ จอมตบหนุ่มกับชีวิตอิสระ
| ด ค กกลุ่มโรงเรียนเบญจมราชาลัย |
| --- | --- |
 เบญจมราชาลัย  เบญจมราชาลัย 2  เบญจมราชาลัย 3 
| ด ค กกลุ่มเบญจมฯ สัมพันธ์ |
| --- | --- |
 เบญจมราชูทิศ  เบญจมราชูทิศ ราชบุรี  เบญจมราชูทิศ จันทบุรี  เบญจมราชูทิศ ปัตตานี  เบญจมราชรังสฤษฎิ์  เบ็ญจะมะมหาราช  เบญจมบพิตร  เบญจมราชาลัย  เบญจมเทพอุทิศ  เบญจมราชานุสรณ์
เดอะสตาร์ ค้นฟ้าคว้าดาว

| เดอะสตาร์ ค้นฟ้าคว้าดาว |
| --- | --- |
ภาพสัญลักษณ์รายการเดอะสตาร์ ค้นฟ้าคว้าดาว
ประเภท: เรียลลิตีโชว์
สร้างโดย: เอ็กแซ็กท์  (ฤดูกาลที่ 1-10) เดอะ วัน เอ็นเตอร์ไพรส์ และ กันตนา กรุ๊ป  (ฤดูกาลที่ 11 - ปัจจุบัน)
พิธีกร: ภคชนก์ โวอ่อนศรี เอกชัย เอื้อสังคมเศรษฐ์ วราวุธ โพธิ์ยิ้ม พีรวัส แสงโพธิรัตน์
กรรมการ: เพชร มาร์ สุธีศักดิ์ ภักดีเทวา อรนภา กฤษฎี
บรรยายโดย: ภคชนก์ โวอ่อนศรี
ดนตรีแก่นเรื่องเปิด: "เพื่อดาวดวงนั้น"
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 14
การผลิต
ผู้อำนวยการผลิต: ถกลเกียรติ วีรวรรณ (เดอะ วัน เอ็นเตอร์ไพรส์) จาฤก กัลย์จาฤก (กันตนา)
ออกอากาศ
เครือข่าย: โมเดิร์นไนน์ทีวี, แอ็กซ์ แชนแนล
ออกอากาศ: 7 ตุลาคม 2546 (2546-10-07) – 27 เมษายน 2557 (2557-04-27)
เครือข่าย: ช่องวัน 31
ออกอากาศ: 17 มกราคม 2558 (2558-01-17) – 22 พฤษภาคม 2559 (2559-05-22)
ออกอากาศ: 22 สิงหาคม 2564 (2564-08-22) – 22 มกราคม 2566 (2566-01-22)
การแสดงที่เกี่ยวข้อง
เดอะสตาร์วันนี้ 10 Years of Love เดอะสตาร์ ทีวี สเปเชียล
เดอะสตาร์ ค้นฟ้าคว้าดาว เป็นการประกวดร้องเพลงในแนวเรียลลิตี้โชว์ จัดทำครั้งแรกโดยบริษัทเอ็กแซ็กท์ ในเครือจีเอ็มเอ็ม แกรมมี่ ออกฉายทางโมเดิร์นไนน์ทีวี และย้ายช่องออกอากาศเป็นทางช่องวัน 31 ตั้งแต่ฤดูกาลที่ 11 เป็นต้นมา
พิธีกรและกรรมการ

| กรรมการ | ฤดูกาล> 1 | ฤดูกาล> 2 | ฤดูกาล> 3 | ฤดูกาล> 4 | ฤดูกาล> 5 | ฤดูกาล> 6 | ฤดูกาล> 7 | ฤดูกาล> 8 | ฤดูกาล> 9 | ฤดูกาล> 10 | ฤดูกาล> 11 | ฤดูกาล> 12 | ฤดูกาล> ไอดอล | ฤดูกาล> 2022 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| เพชร มาร์ | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ |  |  |  |  |
| อรนภา กฤษฎี | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ |  |  |  |  |
| สุธีศักดิ์ ภักดีเทวา | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ |  |  |  |  |
| ยุทธนา บุญอ้อม |  |  |  |  |  |  |  |  |  |  |  | ✔ |  |  |  |
| เมทินี กิ่งโพยม |  |  |  |  |  |  |  |  |  |  |  | ✔ |  |  |  |
| ปองศักดิ์ รัตนพงษ์ |  |  |  |  |  |  |  |  |  |  |  | ✔ |  |  |  |
| ทรงยศ สุขมากอนันต์ |  |  |  |  |  |  |  |  |  |  |  |  | ✔ |  |  |
| ธนนท์ จำเริญ |  |  |  |  |  |  |  |  |  |  |  |  | ✔ |  |  |
| ศรัณย์รัชต์ ดีน |  |  |  |  |  |  |  |  |  |  |  |  | ✔ |  |  |
| ณพสิน แสงสุวรรณ |  |  |  |  |  |  |  |  |  |  |  |  | ✔ | ✔ |  |
| ธนิดา ธรรมวิมล |  |  |  |  |  |  |  |  |  |  |  |  |  | ✔ |  |
| จารุวัฒน์ เชี่ยวอร่าม |  |  |  |  |  |  |  |  |  |  |  |  |  | ✔ |  |
| พิธีกร | ฤดูกาล | ฤดูกาล | ฤดูกาล | ฤดูกาล | ฤดูกาล | ฤดูกาล | ฤดูกาล | ฤดูกาล | ฤดูกาล | ฤดูกาล | ฤดูกาล | ฤดูกาล | ฤดูกาล | ฤดูกาล |  |
| พิธีกร | 1 | 2 | 3 | 4 | 5 | 6 | 7 | 8 | 9 | 10 | 11 | 12 | ไอดอล | 2022 |  |

| พนมกร ตังทัตสวัสดิ์ | ✔ | ✔ |  |  |  |  |  |  |  |  |  |  |  |  |  |
| ณัฐฐาวีรนุช ทองมี | ✔ |  |  |  |  |  |  |  |  |  |  |  |  |  |  |
| ภคชนก์ โวอ่อนศรี |  | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ |
| เอกชัย เอื้อสังคมเศรษฐ์ |  | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ | ✔ |  |  |  |
| วราวุธ โพธิ์ยิ้ม |  |  |  |  |  |  |  |  |  |  | ✔ | ✔ |  | ✔ |  |
| พีรวัส แสงโพธิรัตน์ |  |  |  |  |  |  |  |  |  |  |  |  | ✔ |  |  |